
"XCELLENTISSIMO, AC SPECTATISSIMO VIRO 


DONATO THOMASIO 

GRATIAE , JUSTITIAE , ET ECCLESIASTICARUM 
RERUM 

MINISTRO SAPIENTISSIMO etc. 


FRANCISCUS GIANPIETRI PRAEFECTUS URBI. 

Si quid unquam fuit, Thomasi praecla- 
rissime, in quo omnes sollertiae nervos in- 
tenderim, illud profecto fuisse fateor, quod 
jussu tuo perficiendum aggressus sum, nem- 
pe deperditos tres Bibliothecae Regiae Co- 
dices praestantissimos reperire, qui Consti- 
tutiones Regni nostri continebant a Frede- 
rico II. Imperatore opera Petri de Vinea col- 
lectas . Enimvero stimulos admovebat tum 
Regis sapientissimi voluntas , qui aegre illo- 



ruin desiderium ferebat, tum spes, curae- 
que tuae, quas adhuc irritas dolebas, tum 
denique rei ipsius praestantia, quae publica 
commoda, et decora spectabat. Namque ex 
tribus Codicibus alter erat insignis ille, qui 
per Sixtvun Reissingerum anno mcccclxxv. 
editus exemplaria superiora innumeris cpxk- 
fiuurt, mendisque scatentia purgaverat , et ex Bi- 
bliotheca Patrum Carthusianorum divi Mar- 
tini hujus Civitatis in Regiam Bibliothecam 
translatus Codicis Palatini nomine donatus 
fuit. Alter Graecum earumdem Constitutio- 
niun textum exhibebat ad usum Oppidorum 
sui) Frederico adhuc extwifynuv prolatum , 
qui e celebri exemplari in Regia Parisiensi 
Bibliotheca asservato. Regis nostri cura ex- 
scriptus , Neapolim transmissus fuerat. Ter- 
tius denique complectebatur exemplar Grae- 
ci Codicis Imperialium Constitutionum Ro- 
mae in Bibliotheca Barberina prostantis. 

Qiiin illud etiam flebiliorem hujusmodi 
jacturam faciebat, nimirum quod eos prae- 
cipue Codices ad manus habuit Cajetanus 
Carcani Cl. Regio Typographfio Praefectus 
cum eorum auxilio splendidissimam, accu- 
ratamque Fredericianarum Constitutionum 
Editionem anno mdcclxxxvi. publici juris fe- 
cit, aeternoque nomini Ferdinandi IV. Re- 
gis nostri invictissimi dicavit . 

• Quid miruin igitur si nulla sit diligen- 
tia praetermissa proximis elapsis annis vel 
per ipsum tunc temporis Praefectum Urbi, 
ut ab heredibus Francisci Danielii tam dives 
gaza extorqueretur ? Putabatur enim ( nec 
injuria ) penes eundem Codices illos esse 
deprehendendos; siquidem pro certo erat 
tum de Regia Bibliotheca illi traditos fuisse , 
ut ad Fredericianam historiam contexen- 
dam praesto essent , tum , erepto e vivis 
Danielio , in suorum librorum indice , qui 



post obitum confectus fuerat , tres ipsos Co- 
dices fuisse adnumeratos. Atqui apud here- 
des nec Neapoli , nec in Clementino ( sic 
Casertanum suum praediolum Dariielius vo- 
citabat) quidpiam reperire fuit. Interim in 
dies vehementiori cupidine animos exarde- 
scere. 

Sed hoc erat in fatis, scilicet mei mu- 
neris partes futuras hanc tibi voluptatem 
creandi , Regisque desiderium explendi. Nam- 
que ut primum hujusmodi mandata a te 
milii commissa fuere, equidem veluti Syteo. 
iixos xvu •/, arrectis auribus, praedae vestigia 
persequutus tamdiu sum , ut in hanc tan- 
dem inciderim , tuasque in manus laetus 
detulerim. Quantum vero gaudii inde per- 
ceperim, verbis sane prosequi nequeo: illud 
modo velim, Optime Thomasi, animo te- 
neas , me quidquid splendoris nomini , fa- 
maeque tuae possit addi, perpetuo velis, 
remisque, quantum in me erit, curaturum. 
Eo tamen gloriae pervenit dignitas, nomen- 

que tuum, ut nesciam an alia vel parvula 
fieri possit accessio. Cum vero sapientiae, do- 
ctrinae, virtutumque omnium viribus tuum 
decus firmatum sit, invidiaque majus, nihil 
unquam efficiet, ut de summo hoc fastigio 
deturbetur. Haec enim est ejus vitae ratio, 
quae intaminatis fulget honoribus. 

Immortales igitur ago gratias , agamque 
dum vivam Excellentissimo Asculanorum 
Duci Trojano Marullo, qui milii consuetu- 
dinis, familiaritatisque tuae primum aditum 
patefecit. Notae illi erant varietates tempo- 
rum meorum, et quam inique in anteaeta 
rerum perturbatione mecum actum fuerit. 
Quare Neapolim redux Regi amantissimo , 
cunctisque ordinibus acceptissimus, nihil ha- 
buit antiquius , quam meae fortunae damna 
rependere. Ecquid vero aliud huic consilio ac- 
comodatius, sua benevolentia dignius , mihi 
denique jucundius excogitare poterat, quam 
me tutelae, fideique tuae committere? Com- 
misit autem ita, ut in me tuendo, et ex- 

ornando nil cumulatius agi potuisset. Ab 
tanto patrono , atque ab his initiis mea in 
te observantia, et necessitudo profecta, au- 
cta statim est recordatione, et non medio- 
cri vinculo tum studiorum , quod ipsum est 
per se grave , tum eorum studiorum , ea- 
rumque artium , quae , ut Tullius ait , per 
se ipsae eos, qui voluntate eadem sunt, etiam 
familiaritate devinciunt . Itaque postquam 
intellexi minime tibi molestum esse te a 
me observari, coli , diligi , nihil amplius 
quod aeque in votis sit, mihi erit optan- 
dum. Velim igitur tibi persuadeas, me, cum 
recogito superum ope mandatum tuum cu- 
rasse diligenter, et feliciter perfecisse, tanta 
animi laetitia perfundi, quanta qui sublimi 
feriat sidera vertice . 

Vale, Thomasi humanissime, et me ut 
amas , ama : utque tueris , tuere. Dat. Neap. 
postrid. Kal. Octob. an. mdcccxvi. 

